આજ રોજ અમારી શાળામા બાળ સંસદનુ આયોજન કરવામા આવ્યુ હતું. અંદાજિત એક મહિનાથી આ આયોજન થઇ રહ્યુ હતુ. ઉમેદવારી ફોર્મથી લઇને રીઝલ્ટ જાહેર કરવાની તમામ વિધી વિશે ખુબ જ ઉંડાણપુર્વકનુ આયોજન કરવામા આવ્યુ. આ સમગ્ર પ્રક્રિયામા અમારી શાળા દ્વારા ડિઝિટલ ટેકનોલોજીનો ખુબ જ સરસ ઉપયોગ કરવામા આવ્યો છે. મત આપવા માટે મત કુટીરમા લેપટોપ રાખવામા આવ્યુ હતુ જેમા દરેક બાળક વારાફરતી પોતાને મન પસંદ ઉમેદવારની સામે ક્લિક કરી પોતાનો મત આપી શકે તેવી વ્યવસ્થા કરવામા આવી હતી. આવતી કાલે આ ચુંટણી નુ પરીણામ અમે માત્ર એક જ ક્લિક દ્વારા જાહેર કરવાના છીએ.